Source: https://www.slov-lex.sk/pravne-predpisy/SK/ZZ/2001/435/20020801.html
Timestamp: 2020-01-28 06:42:47+00:00
Document Index: 15795502

Matched Legal Cases: ['§ 3', '§ 3', '§ 74', '§ 3', '§ 69', 'súd ', 'súd ', 'Súd ', '§ 32', '§ 82', '§ 79', '§ 79', '§ 80', '§ 79', '§ 74', '§ 69', '§ 71', '§ 74', '§ 73', '§ 79', '§ 69', '§ 71', '§ 74', '§ 73', '§ 76', '§ 79', '§ 19', '§ 30', '§ 32', '§ 39', '§ 45', '§ 47', '§ 59', '§ 72', '§ 73', '§ 76', '§ 77']

Časová verzia predpisu účinná od 01.08.2002 do 28.02.2007
Tento zákon upravuje právne vzťahy vznikajúce v súvislosti s vytvorením, právnou ochranou a uplatnením vynálezu, ktorý je predmetom patentovej prihlášky, patentu alebo dodatkového ochranného osvedčenia.
patentovú prihlášku (ďalej len „prihláška“), európsku patentovú prihlášku [§ 3 písm. e)], medzinárodnú prihlášku [§ 3 písm. g)] a na žiadosť o udelenie dodatkového ochranného osvedčenia (§ 74),
patent, európsky patent [§ 3 písm. f)] a na dodatkové ochranné osvedčenie (§ 69 a 71),
práva a povinnosti pôvodcu vynálezu, prihlasovateľa prihlášky (ďalej len „prihlasovateľ“) a na majiteľa patentu, prihlasovateľa európskej patentovej prihlášky a na majiteľa európskeho patentu, prihlasovateľa medzinárodnej prihlášky, žiadateľa o udelenie dodatkového ochranného osvedčenia a na jeho majiteľa,
právne postavenie tretej osoby, ktorá je nositeľkou iných práv alebo povinností vo vzťahu k prihláške, európskej patentovej prihláške, medzinárodnej prihláške, patentu, európskemu patentu alebo k dodatkovému ochrannému osvedčeniu,
V prípade zásahu do práv podľa odseku 1 alebo ohrozenia týchto práv môže poškodený žiadať, aby ten, kto jeho práva porušuje alebo ohrozuje, odovzdal poškodenému údaje týkajúce sa pôvodu výrobku a okolností jeho uvedenia na trh.
Ak bola zásahom do práv podľa odseku 1 spôsobená škoda, poškodený má právo na jej náhradu vrátane ušlého zisku. Ak bola týmto zásahom spôsobená nemajetková ujma, poškodený má právo na primerané zadosťučinenie, ktorým môže byť aj peňažné plnenie.
Právo na náhradu škody, ako aj právo na zadosťučinenie podľa odseku 3 má aj poškodený, ktorému bola majetková alebo nemajetková ujma spôsobená priamo vykonaním predbežného opatrenia nariadeného súdom na návrh podaný bez primeraného dôvodu.
Na návrh môže súd nariadiť, aby výrobky, materiály alebo nástroje, ktorých prostredníctvom priamo dochádza k porušovaniu práva alebo ohrozovaniu práva, boli
odstránené z obchodnej siete,
vydané navrhovateľovi,
zničené vhodným spôsobom na náklady porušovateľa práva, ak nie je dostupné primeranejšie riešenie.
Návrh navrhovateľa podľa odseku 2 písm. d) v časti týkajúcej sa spôsobu zničenia predmetov nie je pre súd záväzný.
Súd neprizná právo na odovzdanie údajov podľa § 32 ods. 2, ak by závažnosť ohrozenia alebo porušenia práva bola neprimeraná závažnosti následkov vyplývajúcich zo splnenia takto uloženej povinnosti.
UDEĽOVANIE DODATKOVÝCH OCHRANNÝCH OSVEDČENÍ NA LIEČIVÁ A VÝROBKY NA OCHRANU RASTLÍN
Dodatkové ochranné osvedčenie na liečivá
Základný patent je patent, ktorý chráni
liečivo23) alebo zmes liečiv (ďalej len „liečivo“),
spôsob získania liečiva alebo
spôsob použitia liečiva.
Úrad udeľuje dodatkové ochranné osvedčenie na liečivá na akékoľvek liečivo, ktoré je súčasťou lieku podliehajúceho pred uvedením do obehu registrácii podľa osobitného predpisu23) za predpokladu, ak
liečivo je chránené základným patentom na území Slovenskej republiky,
liečivo je súčasťou lieku registrovaného podľa osobitného predpisu,23) pričom ide o prvú registráciu na území Slovenskej republiky,
na liečivo nebolo v predchádzajúcom období udelené dodatkové ochranné osvedčenie na liečivá,
základný patent nebol udelený na základe prihlášky vynálezu podanej podľa § 82 zákona č. 527/1990 Zb.
Dodatkové ochranné osvedčenie na výrobky na ochranu rastlín
účinná látka jednotná alebo nejednotná látka alebo mikroorganizmus vrátane vírusu, ktorý má všeobecný alebo osobitný účinok na škodlivý organizmus, rastlinu, časť rastliny alebo rastlinný produkt,24)
výrobok na ochranu rastlín (ďalej len „výrobok“) účinná látka alebo zmes účinných látok prípravku na ochranu rastlín.
výrobok definovaný v odseku 1 písm. b) ako taký,
prípravok určený na používanie ako prípravok na ochranu rastlín, ktorý tvorí zmes alebo roztok zložený z viacerých látok, z ktorých je aspoň jedna látka účinná,
výrobný spôsob na získanie výrobku alebo použitie výrobku.
Úrad udeľuje dodatkové ochranné osvedčenie na výrobky na ochranu rastlín na výrobok, ktorý je súčasťou prípravku na ochranu rastlín podliehajúceho pred uvedením do obehu registrácii podľa osobitného predpisu24) za predpokladu, ak
výrobok je chránený základným patentom na území Slovenskej republiky,
prípravok na ochranu rastlín je zaregistrovaný podľa osobitného predpisu,24) pričom ide o prvú registráciu na území Slovenskej republiky,
na výrobok nebolo v predchádzajúcom období udelené dodatkové ochranné osvedčenie na výrobky na ochranu rastlín a
Na výrobok, ktorý je chránený niekoľkými základnými patentmi patriacimi jednému majiteľovi možno udeliť len jedno dodatkové ochranné osvedčenie na výrobky na ochranu rastlín.
Na výrobok, ktorý je chránený niekoľkými základnými patentmi patriacimi rôznym majiteľom možno udeliť dodatkové ochranné osvedčenie na výrobky na ochranu rastlín pre každého z majiteľov osobitne.
V rozsahu ochrany poskytovanej základným patentom dodatkové ochranné osvedčenie na liečivá alebo dodatkové ochranné osvedčenie na výrobky na ochranu rastlín (ďalej len „osvedčenie“) chráni liečivo alebo výrobok, na ktoré sa vzťahuje registrácia lieku alebo registrácia prípravku na ochranu rastlín podľa osobitných predpisov,25) ako aj akékoľvek použitie tohto liečiva alebo výrobku povolené pred uplynutím platnosti osvedčenia.
Majiteľ osvedčenia má rovnaké práva a povinnosti a podlieha rovnakým obmedzeniam ako majiteľ základného patentu.
Osvedčenie platí počas doby rovnajúcej sa časovému úseku, ktorý uplynul odo dňa podania prihlášky základného patentu po deň prvej registrácie lieku alebo prípravku na ochranu rastlín podľa osobitných predpisov, skrátenému o päť rokov, najdlhšie však počas piatich rokov odo dňa účinnosti osvedčenia.
Osvedčenie nadobúda účinnosť odo dňa nasledujúceho po uplynutí zákonnej doby platnosti základného patentu.
Za udržiavanie platnosti osvedčenia je majiteľ povinný platiť každoročný udržiavací poplatok (§ 79 ods. 8).
Žiadosť o udelenie osvedčenia
Osvedčenie môže byť udelené na základe žiadosti výlučne majiteľovi základného patentu.
Žiadosť o udelenie osvedčenia môže podať i právny nástupca majiteľa základného patentu.
Žiadosť o udelenie osvedčenia musí byť podaná do šiestich mesiacov odo dňa právoplatnosti rozhodnutia o registrácii lieku alebo prípravku na ochranu rastlín podľa osobitných predpisov.25) Ak rozhodnutie o registrácii nadobudlo právoplatnosť pred udelením základného patentu, musí byť žiadosť o udelenie osvedčenia podaná do šiestich mesiacov odo dňa udelenia patentu.
Žiadateľ je povinný zaplatiť za žiadosť o udelenie osvedčenia správny poplatok (§ 79 ods. 8).
Ak žiadosť o udelenie osvedčenia neobsahuje náležitosti ustanovené všeobecne záväzným právnym predpisom (§ 80) alebo žiadateľ nie je zastúpený oprávneným zástupcom podľa § 79 ods. 1, alebo nepredloží žiadosť o zápis prevodu alebo prechodu podľa § 74 ods. 2, úrad vyzve žiadateľa, aby zistené nedostatky v určenej lehote odstránil. Ak žiadateľ doručenej výzve v určenej lehote nevyhovie a v konaní nemožno z tohto dôvodu pokračovať, úrad konanie o žiadosti o udelenie osvedčenia zastaví. Na následok zastavenia konania musí byť žiadateľ vo výzve upozornený.
Ak žiadosť nespĺňa podmienky na udelenie osvedčenia podľa niektorého z ustanovení § 69, § 71 a 74 ods. 1 a 3 alebo žiadateľ nie je majiteľom základného patentu, ani jeho právnym nástupcom, úrad žiadosť zamietne.
Ak sú splnené podmienky na udelenie osvedčenia, úrad osvedčenie udelí s tým, že v prípade podľa § 74 ods. 2 musí udeleniu osvedčenia predchádzať zápis žiadateľa ako majiteľa základného patentu do registra.
uplynutím doby jeho platnosti podľa § 73,
odo dňa účinnosti vzdania sa osvedčenia zo strany majiteľa,
márnym uplynutím lehoty ustanovenej na zaplatenie poplatku za udržiavanie platnosti osvedčenia (§ 79 ods. 8),
odo dňa zrušenia registrácie podľa osobitných predpisov.25)
Zrušenie alebo zmena osvedčenia
Úrad zruší osvedčenie, ak sa v konaní začatom na návrh tretej osoby alebo z úradnej moci preukáže, že
neboli splnené podmienky na jeho udelenie podľa niektorého z ustanovení § 69, § 71 a § 74 ods. 1 a 3,
základný patent zanikol, skôr ako uplynula doba jeho platnosti,
základný patent bol zrušený alebo čiastočne zrušený v takom rozsahu, že liečivo alebo výrobok na ktorý bolo udelené osvedčenie, nie je základným patentom chránený. To platí aj v prípade zrušenia základného patentu, ku ktorému došlo po jeho zániku.
Úrad zmení osvedčenie, ak sa v konaní začatom na návrh tretej osoby alebo z úradnej moci preukáže, že doba platnosti osvedčenia podľa § 73 ods. 1 bola určená nesprávne.
Návrh na zrušenie alebo zmenu osvedčenia možno podať i po zániku platnosti osvedčenia podľa § 76, ak navrhovateľ preukáže právny záujem.
V prípade zrušenia osvedčenia platí, že k jeho udeleniu nedošlo.
Navrhovateľ je povinný zaplatiť za návrh podľa odsekov 1 a 2 správny poplatok (§ 79 ods. 8).
Na vznik, zmenu a zánik právnych vzťahov, ktorých predmetom je osvedčenie, ako aj na konanie o osvedčeniach sa použijú § 19 až 28, § 30, § 32 až 34, § 39, § 45, § 47 až 58; režim utajenia základného patentu (§ 59) sa vzťahuje aj na osvedčenie.
Za úkony podľa tohto zákona a za udržiavanie platnosti patentu, európskeho patentu a osvedčenia sa platia správne poplatky podľa osobitného predpisu.28)
podrobnosti o spôsobe a náležitostiach podania žiadosti o udelenie osvedčenia, ako aj podrobnosti o konaní o udelenie osvedčenia,
podrobnosti o spôsobe podania a náležitostiach návrhu o zrušenie osvedčenia a zmenu osvedčenia, ako aj podrobnosti o konaní o zrušenie a zmenu osvedčenia,
podrobnosti o režime konania vo veciach utajených prihlášok, patentov a osvedčení,
Zákon Národnej rady Slovenskej republiky č. 140/1998 Z. z. o liekoch a zdravotníckych pomôckach, o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov a o zmene a doplnení zákona Národnej rady Slovenskej republiky č. 220/1996 Z. z. o reklame v znení neskorších predpisov.
Zákon Národnej rady Slovenskej republiky č. 285/1995 Z. z. o rastlinolekárskej starostlivosti.
Zákon Národnej rady Slovenskej republiky č. 140/1998 Z. z.
Zákon Národnej rady Slovenskej republiky č. 285/1995 Z. z.
PIATA ČASŤ UDEĽOVANIE DODATKOVÝCH OCHRANNÝCH OSVEDČENÍ NA LIEČIVÁ A VÝROBKY NA OCHRANU RASTLÍN
§ 72 Predmet ochrany
§ 73 Platnosť osvedčenia
§ 76 Zánik osvedčenia
§ 77 Zrušenie alebo zmena osvedčenia
Dátum účinnosti od: 01.08.2002
Dátum účinnosti do: 28.02.2007